Joseph von Spaun

Joseph Ritter von Spaun (1788–1865) var en østerriksk hoffråd og lotteridirektør som i dag først og fremst huskes som en av Franz Schuberts viktigste meséner. 

Spaun studerte jus ved Universitetet i Wien fra 1806 til 1809 og ble deretter statstjenestemann. I det keiserlige konviktet ble han i 1809 kjent med den åtte år yngre Franz Schubert, og et livslangt vennskap utviklet seg. Han ga Schubert økonomisk støtte ved en rekke anledninger, og introduserte den unge Schubert for deler av Wiens selskapsliv.  Under den siste store schubertiaden, 28. januar 1828, var Spaun vertskap.

Han var æresborger av Wien (1841) og Teschen, og ble i 1859 opptatt i adelstanden, med rett til å titulere seg Freiherr von Spaun.

Referanser

Litteratur 
 
 Karl Glossy: «Aus den Lebenserinnerungen des Joseph Freiherrn von Spaun». I Grillparzer-Jahrbuch, VIII. Jahrgang, Wien 1898, s. 275–303.
 Genealogisches Handbuch des Adels, Adelige Häuser B Band XVIII, side 443, bind 95 der Gesamtreihe, C. A. Starke Verlag, Limburg (Lahn) 1989, 

Personer rundt Franz Schubert
Adelige østerrikere
Østerrikske jurister
Personer fra  Linz